Tasha de Vasconcelos.
**Tasha Sandra Mota e Cunha de Vasconcelos** (s. 15. elokuuta 1966 Beira) on mosambikilaissyntyinen brittiläis-portugalilainen malli, näyttelijä ja hyväntekijä. Hän on myös Pasteur-instituutin puolestapuhuja ja YK:n hyvän tahdon lähettiläs.

Elämäkerta
----------

### Lapsuus

De Vasconcelos syntyi Mosambikin Beirassa perheeseen, jossa isä oli portugalilainen ja äiti brittiläinen. He muuttivat Mosambikin levottomuuksien vuoksi Kanadaan vuonna 1980, missä de Vasconcelos opiskeli kansainvälisiä suhteita Brittiläisen Kolumbian yliopistossa.

### Mallina

De Vasconcelos aloitti mallin uransa 19-vuotiaana Elite Model Management -mallitoimiston kykyjenetsijän avustuksella New Yorkissa ja otti käyttöönsä Tasha-nimen. Hän teki töitä muun muassa Dolce & Gabbanalle, Van Cleef & Arpelsille, Diorille ja Yves Saint Laurentille.

### Näyttelijänä

De Vasconcelos aloitti näyttelemisen ranskalaisessa elokuvassa *Riches, belles etc.* vuonna 1998, jonka jälkeen opiskeli draamaa ja puhetaitoa ranskalaisessa cours Florent -yksityiskoulussa, Lontoon Royal Central School of Speech and Dramassa sekä Los Angelesin The Actors Studiolla.

Televisiossa de Vasconcelos näytteli muun muassa BBC:n vuonna 2000 tuottamassa komediasarjassa *Tunarin päiväkirja*, missä hän näytteli Lauren Hudsonia. Hän näytteli myös kanadalaisessa televisiosarjassa *Aarteenmetsästäjä*. Hän on näytellyt myös elokuvissa *Johnny English* ja *Vaarallinen suhde*.

Teatterissa de Vasconcelos on näytellyt Tennessee Williamsin kirjoittamassa näytelmässä *Camino Real*, johon hän osallistui Lontoon Tristan Bates -teatterin näyttämöllä.

### Hyväntekeväisyys

De Vasconcelos teki paluun Afrikkaan vuonna 1996, mistä lähtien hän on toiminut avustusjärjestöjen ja hyväntekeväisyyden puolestapuhujana. Hän perusti AMOR-säätiön (*Aide Mondiale Orphelins Réconfort*) vuonna 2006. Vuonna 2010 hänet nimitettiin Euroopan unionin lähettilääksi, jonka tehtävät keskittyivät köyhyyden ja yhteisön ulkopuolelle sulkemisen vastaiseen työhön. Hän sai Unescon hyväntekijän arvonimen vuonna 2005.

Lähteet
-------

1. 1 2 3 4 5  Tasha de Vasconcelos *Ambassadors*.  2010. European Commission. Viitattu 5.4.2021. (englanniksi)
2. 1 2 3 4  TASHA DE VASCONCELOS, FOUNDER AMOR *Biography*. Aide Mondiale Orphelins Reconfort (AMOR). Viitattu 5.4.2021. (englanniksi)
3. 1 2 3 4  Mulholland, Tara: Fashion Models Start Getting Their Hands Dirty *Fashion*.  28.12.2009. The New York Times. Viitattu 5.4.2021. (englanniksi)
4. 1 2 3  Aeberhardt, Chloé: La belle apeurée *Culture*.  20.1.2011. Libération.  Arkistoitu 23.1.2011. Viitattu 5.4.2021. (ranskaksi)
5. ↑  Steinlen, Claire: Tasha de Vasconcelos. Un top très modèle *Regions: Bretagne*.  23.1.2011. Le Télégramme de Brest. Viitattu 5.4.2021. (ranskaksi)
6. 1 2 3  Tasha de Vasconcelos: sois belle et ouvre-la *Portrait de Femmes*.  28.6.2010. Aufeminin.com.  Arkistoitu 3.3.2016. Viitattu 5.4.2021. (ranskaksi)
7. 1 2 3  Des podiums au 7 ème art *Mode*.  4.3.2010. Le Parisien. Viitattu 5.4.2021. (ranskaksi)[vanhentunut linkki]
8. ↑  Perfect World *TV Guide - Comedy*. BBC.  Arkistoitu 4.12.2003. Viitattu 5.4.2021. (englanniksi)
9. ↑  Relic Hunter: Series 3 - Episode 20 The Warlord *TV Programme*. Radio Times.  Arkistoitu 3.5.2018. Viitattu 5.4.2021. (englanniksi)


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Puola

 |
|  |
| Henkilöt | 
* Deutsche Synchronkartei

 |

 |